Google hefur ákveðið að leita eftir samstarfi við banka í Bandaríkjunum í því augnamiði að bjóða upp á svokallaða snjallreikninga ( e. Smat checking acconts ) BBC greinir frá þessu og segir ávinning neytenda felast í notkun á greiningartækni Google til viðbótar við hefðbundna fjármálaþjónustu . Google fylgir með þessu í kjölfar tæknirisa eins og Facebook , Uber , Apple og Amazon sem nú þegar bjóða upp á greiðslukort , greiðsluþjónustu og neytendalán . Snjallreikningarnir er ætlað að vera viðbót við Goolge Pay sem fyrirtækið hleypti af stokkunum fyrir nokkru án þess að kerfið hafi náð mikilli hylli í Bandaríkjunum . Viðtökurnar hafa þó verið töluvert góðar í löndum á borð við Indland þar sem könnun leiddi í ljóð að helmingur svarenda hafði notað kerfið á síðustu tólf mánuðum . Innrás tæknifyrirtækja inna markaðinn með fjármálaþjónustu vekur upp spurningar um framtíð hefðbundinna banka . BBC segir að bankar hafi nýlega vaknað úr værum blundi og áttað sig á hve hratt breytingar eigi sér nú stað . Fyrir vikið leggi þeir nú mun meiri áherslu á samstarf við minni tæknifyrirtæki sem og tæknirisanna í leit að nýjum tilverugrundvelli í veröld öra tæknibreytinga .